gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મોદીએ પર્યાવરણના મામલે ટ્રમ્પને ચોપડાવી દીધી
ભારતની ટીકા કરનાર ડોનલ્ડ ટ્રમ્પને વળતો જવાબ આપતાં નરેન્દ્ર મોદી કહે છે કે ભારત મૂળભૂત રીતે પર્યાવરણપ્રેમી
પૅરિસ ઍગ્રીમેન્ટમાંથી છૂટા પડ્યા પછી અમેરિકાના પ્રમુખ ડોનલ્ડ ટ્રમ્પે ભારત અને ચીનની કરેલી ટીકાનો જવાબ વડા પ્રધાન નરેન્દ્ર મોદીએ આપ્યો છે. સેન્ટ પીટર્સબર્ગ ઇકૉનૉમિક ફોરમમાં ઇન્વેસ્ટરોને આમંત્રણ આપવા ઉપરાંત ભારત મૂળભૂત રીતે પર્યાવરણપ્રેમી હોવાનું મોદીએ જણાવ્યું હતું. વડા પ્રધાને ભારત પ્રાચીનકાળથી પર્યાવરણના રક્ષણની જવાબદારી નિભાવતું હોવાનું જણાવ્યું હતું.
સેન્ટ પીટર્સબર્ગ ઇકૉનૉમિક ફોરમના મંચ પરથી નરેન્દ્ર મોદીએ જણાવ્યું હતું કે ‘પર્યાવરણનું જતન અને સંવર્ધન ભારતનો સાંસ્કૃતિક વારસો છે. પાંચ હજાર વર્ષ જૂના ગ્રંથો, વેદો અને ઉપનિષદો એનાં સાક્ષી છે. ચાર વેદોમાંથી એક અથર્વ વેદ તો પૂર્ણપણે પ્રકૃતિને સમર્પિત છે. એ આદર્શોને લઈને અમે ચાલીએ છીએ. પ્રકૃતિનું શોષણ ગુનો હોવાનું માનીને અમે પર્યાવરણનું રક્ષણ કરીએ છીએ. કુદરતના શોષણને સ્વીકારતા ન હોવાથી અમે મૅન્યુફૅક્ચરિંગ સેક્ટરમાં ઝીરો ડિફેક્ટ, ઝીરો ઇફેક્ટનો નિયમ અપનાવ્યો છે.’
વડા પ્રધાન નરેન્દ્ર મોદીએ પૅરિસ ઍગ્રીમેન્ટનો ઉલ્લેખ કરતાં જણાવ્યું હતું કે ‘ભારતમાં પરંપરાગત ઊર્જા (કન્વેન્શનલ એનર્જી)ની સરખામણીમાં નવીનીકરણક્ષમ ઊર્જા (રિન્યુએબલ એનર્જી)ના ક્ષેત્રે વધારે કામ થઈ રહ્યું છે. પર્યાવરણના રક્ષણની બાબતે જવાબદાર દેશની સાથે આગળ વધી રહ્યા છીએ. ગ્લોબલ વૉર્મિંગની આટલીબધી ચર્ચા નહોતી અને પૅરિસ ઍગ્રીમેન્ટ થયું નહોતું ત્યારથી એ બાબતમાં અમારું જૂનું કમિટમેન્ટ છે. હું ગુજરાતનો મુખ્ય પ્રધાન હતો એ વખતમાં અલગ ક્લાઇમેટ ડિપાર્ટમેન્ટ ધરાવતી દુનિયાની ચોથી રાજ્ય સરકાર ગુજરાતની હતી. એથી અમે LED બલ્બ દ્વારા ઊર્જાની બચત કરીએ છીએ. અમે ૪૦ કરોડ LED બલ્બ દરેક ઘરમાં પહોંચાડીને હજારો મેગાવૉટ વીજળી બચાવી છે.’
રશિયા ભારતને S-૪૦૦ ઍન્ટિ-ઍરક્રાફ્ટ મિસાઇલ આપશે
રશિયા ભારતને S-૪૦૦ ટ્રાયમ્ફ ઍન્ટિ-ઍરક્રાફ્ટ મિસાઇલ સિસ્ટમ્સ સપ્લાય કરવાની તૈયારીમાં હોવાનું રશિયાના નાયબ વડા પ્રધાન દિમિત્રી રોગોઝિને જણાવ્યું હતું. આ મિસાઇલ સિસ્ટમ સપ્લાય કરવામાં કેટલો વખત લાગશે એ નક્કી નથી, પરંતુ એ સિસ્ટમ સપ્લાય બાબતે ઍગ્રીમેન્ટ કરવામાં આવ્યું છે અને સપ્લાય કરવાની શરતોની ચર્ચા અને પ્રીકૉન્ટ્રૅક્ટ પ્રેપરેશન્સ ચાલે છે.
અજ્ઞાન અમેરિકી પત્રકારે મોદીને પ્રશ્ન કર્યો : તમે ટ્વિટર પર છો?
નરેન્દ્ર મોદી અને વ્લાદિમીર પુતિનની સેન્ટ પીટર્સબર્ગમાંની મુલાકાત વિશે અમેરિકન જર્નલિસ્ટ મેગિન કેલી પર સોશ્યલ મીડિયામાં પસ્તાળ પડી હતી. એનું એક કારણ મોદીને તેમણે પૂછેલો પ્રશ્ન હતો. મેગિન કેલીએ નરેન્દ્ર મોદીને સવાલ કર્યો હતો કે તમે ટ્વિટર પર છો?
મેગિન કેલી પર હવે એવો આક્ષેપ કરવામાં આવી રહ્યો છે કે તેમણે નરેન્દ્ર મોદીને મળતાં પહેલાં યોગ્ય રીતે હોમવર્ક નહોતું કર્યું.
તેઓ મોદી અને પુતિનનું સ્વાગત કરતાં હતાં ત્યારે નરેન્દ્ર મોદીએ તેમને કહ્યું હતું કે છત્રી સાથેનો તમારો ફોટો મેં જોયો છે. એના પ્રતિસાદમાં મેગિન કેલીએ નરેન્દ્ર મોદીને સવાલ કર્યો હતો કે તમે ખરેખર મારો ફોટો જોયો છે? તમે ટ્વિટર પર છો?
આ સવાલના જવાબમાં નરેન્દ્ર મોદીએ સ્મિત કરી, માથું હલાવીને હા કહી હતી.
આ ઘટના બાબતે મેગિન કેલી પર સોશ્યલ મીડિયામાં પસ્તાળ પડી હતી.
ભારત-ચીન વચ્ચે છેલ્લાં ૪૦ વર્ષમાં ક્યારેય નથી થયો ગોળીબાર : મોદી
વિશ્વના દેશો એકમેકની સાથે વધુ ને વધુ સંકળાઈ રહ્યા છે અને એકમેક પરનો તેમનો આધાર વધી રહ્યો છે એવું જણાવતાં વડા પ્રધાન નરેન્દ્ર મોદીએ ગઈ કાલે કહ્યું હતું કે ભારત અને ચીન વચ્ચે સીમાવિવાદ હોવા છતાં આ પરિવર્તનને કારણે બન્ને દેશો માટે વ્યાપાર તથા રોકાણના ક્ષેત્રમાં સહકાર સાધવાનું જરૂરી બની ગયું છે.
રશિયામાં સેન્ટ પીટર્સબર્ગ ઇન્ટરનૅશનલ ઇકૉનૉમિક ફોરમમાં એક પૅનલ ડિસ્કશનમાં ભાગ લેતાં નરેન્દ્ર મોદીએ કહ્યું હતું કે ભારત અને ચીન વચ્ચે સીમાવિવાદ છે એ વાત સાચી, પણ એ કારણે છેલ્લાં ૪૦ વર્ષમાં ક્યારેય ગોળીબાર નથી થયો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.